stanford-oval/wikipedia huggingface dataset:
Seinäjoen teinisurma
Tuomio

Tekijä tuomittiin 11. joulukuuta 2015 nuorena henkilönä alentuneesti syyntakeisena tehdystä murhasta yhdeksäksi vuodeksi vankeuteen. Hänellä todettiin psykoottinen persoonallisuus sekä havaittiin vakavaa tunne-elämän poikkeavuutta, merkittäviä sosiaalisten tilanteiden tulkintaan liittyviä ongelmia, epäluuloisuutta ja empatiakyvyttömyyttä. Niiden katsottiin voivan hämärtää hänen ajatteluaan ja johtaa epäloogisiin päätelmiin ja toimiin. Tekijä myönsi syyllistyneensä tappoon, mutta kiisti murhan. Käräjäoikeuden mukaan teko täytti useita murhan tunnusmerkkejä, koska rikos oli tehty johdonmukaisesti ja päättäväisesti sekä erityisen raa'alla ja julmalla tavalla.
Tuomion antamisen aikana tyttö oli pakkohoidossa. Hoitomääräys annettiin jo ennen oikeuden istuntoa. Koska kyseessä oli alle 18-vuotiaan vakava mielenterveydellinen häiriö, hänet voitiin määrätä pakkohoitoon.
Vaasan hovioikeus piti kesäkuussa 2016 tuomion samana eikä muuttanut rangaistusta. Tekijä oli vaatinut hovioikeutta alentamaan rangaistuksen alle viiteen vuoteen, jolloin rikosrekisterimerkintä häviäisi 20 vuodessa. Lisäksi hän vetosi siihen, että hän oli tekohetkellä vasta 15-vuotias ja mielentilatutkimuksen mukaan alentuneesti syyntakeinen. Hän korosti myös, että hän oli omalta osaltaan edistänyt rikoksen selvittämistä. Uhrin omaiset olivat puolestaan vaatineet rangaistuksen korottamista, sillä heidän mukaansa käräjäoikeus antoi liian paljon painoa mielentilatutkimukselle.
Hovioikeuden mukaan teko oli poikkeuksellisen törkeä, sillä tekijä murhasi uhrinsa vakaasti harkiten ja hän oli suunnitellut surmaamista jo etukäteen. Teon aikana tytön toiminta oli johdonmukaista ja päättäväistä, minkä lisäksi teko oli tehty erityisen raa’alla ja julmalla tavalla. Tekijä ei myöskään ollut selvittänyt rikosta niin, että tuomiota olisi tullut sen perusteella lieventää. Ensimmäisissä kuulusteluissa tyttö oli kiistänyt osallisuutensa tekoon. Hän alkoi kertoa tapahtumista vasta, kun tapahtumat olivat merkityksellisiltä osiltaan poliisin tiedossa.
Tyttö haki valituslupaa korkeimmasta oikeudesta. Hän vaati rangaistuksen alentamista, koska hän oli vain noin kuukausi ennen henkirikosta tullut rikosoikeudelliseen vastuuseen eli täyttänyt 15 vuotta. Aiemmat oikeusasteet eivät ottaneet kantaa tytön ikään. Korkein oikeus hylkäsi valituslupa-anomuksen helmikuussa 2017.
Vapautuminen

Surmaaja vapautui vuoden 2018 aikana, kun hän oli istunut tuomiostaan kolme vuotta. Tuomion pituuteen vaikutti se, että tekijä oli ensikertalainen ja nuori henkilö. Alle 21-vuotias ehdottomaan vankeuteen tuomittu vapautuu lähtökohtaisesti istuttuaan kolmasosan tuomiosta. Rikosseuraamuslaitos ei kuitenkaan vahvista tietoja yksittäisten vankien vapautumisesta, joten tarkkaa tietoa vapautumisajankohdasta ei ole.
Aiheesta muualla

Iltalehti: Seinäjoen teinisurma, 5 asiaa. 28.4.2020.
Sovetski

Sovetski (ven. Советский) viittaa seuraaviin paikkakuntiin:
Sovetski eli Johannes, kaupunkikunta ja kaupunkityyppinen taajama Leningradin alueen Viipurin piirissä Venäjällä
Sovetski, kaupunkityyppinen taajama Hanti-Mansiassa Venäjällä, Sovetskin piirin keskus
Sovetski, Viljutšinskin kaupungin entinen nimi, Kamtšatkan aluepiirissä Venäjällä
Sovetski, kaupunkityyppinen taajama Marin tasavallassa Venäjällä
Sovetski, kaupunkityyppinen taajama Komin tasavallassa Venäjällä
Sovetskin piiri eli Sovjetskyin piiri, hallintopiiri ja sen keskustaajama (ven. Sovetski, ukr. Sovjetskyi) Krimin niemimaalla Ukrainassa
Sovetskin piiri, useiden hallintopiirien nimi Venäjän eri osissa
Shanelle Workman

Shanelle Workman
Shanelle Workman (s. 3. elokuuta 1978 Fairfax, Virginia) on yhdysvaltalainen näyttelijä. Workman tunnetaan parhaiten televisiosarjasta One Life to Live. Hänen muita roolejaan ovat muun muassa Kauniiden ja rohkeiden Gabriella. Workmanin äänen voi kuulla Crash Team-pelissä Crash Tag Team Racing.
Aiheesta muualla

Shanelle Workman Internet Movie Databasessa. (englanniksi)
Shanelle Workmanin profiili SoapCentral:issa (Arkistoitu – Internet Archive) (englanniksi)
Sorbiers (Loire)

| Sorbiers |
| --- | --- |
 Näkymä Sorbiersiin
 vaakuna
 Sorbiers
 Koordinaatit: 45°29′19″N, 04°27′03″E 
Valtio:  Ranska
Alue:  Auvergne-Rhône-Alpes
Departementti:  Loire
Arrondissementti:  Saint-Étienne
Pinta-ala:  
 – Kokonaispinta-ala:  12,19 km²
Väkiluku (2013):  7 937
 – Väestötiheys:  651,1 as./km²
Postinumero:  42290
 
 www.mairie-sorbiers.fr 
Infobox OKVirheellinen NIMI-arvo: 
Sorbiers on kunta Loiren departementissa Ranskassa. Siellä on arviolta 7 937 asukasta (vuonna 2013) ja sen pinta-ala on 12,19 neliökilometriä.
Ystävyyskaupungit

Senj, Kroatia
Novi Ligure, Italia
Aiheesta muualla

Kuvia tai muita tiedostoja aiheesta Sorbiers Wikimedia Commonsissa
Virallinen kotisivu (ranskaksi)
Shadow of Memories

| Shadow of Memories |
| --- | --- |

Kehittäjä:  Konami
Julkaisija:  Konami
Tuottaja:  Junko Kawano
Julkaistu:  PlayStation 2  Japani  22. helmikuuta 2001   Pohjois-Amerikka  5. maaliskuuta 2001  Eurooppa  30. maaliskuuta 2001   Windows   Pohjois-Amerikka  22. heinäkuuta 2003  Eurooppa  14. helmikuuta 2003   Xbox   Eurooppa  8. marraskuuta 2002  Psp   Japani  1. lokakuuta 2009
Lajityyppi:  seikkailupeli
Pelimuoto:  yksinpeli
Ikäluokitus:  ESRB: Teini-ikäisille  USK 12 ja USK 12 
Alusta:  PlayStation 2, Xbox, Windows, PlayStation Portable
Jakelumuoto:  CD, DVD
Lisää peliartikkeleitaVideopelien teemasivulla
Infobox OK  : 
Shadow of Memories (jap. シャドウ・オブ・メモリーズ) on Konamin vuonna 2001 julkaisema videopeli. Peli tunnetaan Pohjois-Amerikassa nimellä Shadow of Destiny. Alun perin peli julkaistiin PlayStation 2:lle, mutta se käännettiin myöhemmin myös Xboxille ja Windowsille. Vuonna 2009 Konami julkisti kääntävänsä pelin PlayStation Portablelle.
Shadow of Memories oli yksi PlayStation 2:n julkaisupeleistä, mutta jäi varsin vähälle huomiolle.
Juoni > Alku

Pääjuoni kertoo 22-vuotiaasta miehestä nimeltä Eike Kusch, joka asuu fiktiivisessä Lebensbaum-nimisessä saksalaiskylässä. Tarina alkaa, kun eräänä päivänä Eike puukotetaan hengiltä hänen lähtiessään pienestä kahvilasta. Eike kuitenkin herää oudosta, pimeästä paikasta, jossa salaperäinen ääni antaa hänelle mahdollisuuden palata ajassa taaksepäin estämään oman kuolemansa.
Eike saa Digipad-laitteen, jonka avulla voi kulkea ajassa, ja joutuu matkaamaan neljällä eri aikakaudella: nykyhetkessä (2001) sekä vuosina 1980, 1902 ja 1580. Matkallaan hän tapaa henkilöitä, jotka ovat jotenkin kytköksissä häneen, sekä keksii tapoja estää oma murhansa nykyhetkessä joko menneisyyttä muuttamalla tai jonkin esineen avulla.
Jo ensimmäisten lukujen aikana Eike nappaa vahingossa mukaansa Dana-nimisen naisen, minkä vuoksi hänen ei enää täydy vain pelastaa itseään, vaan myös auttaa Dana keskiajalta takaisin nykyhetkeen.
Hahmot

Eike Kusch
Eike Kusch on pelin päähenkilö, joka yrittää estää oman kuolemansa aikamatkustuksen avulla. Hän kuitenkin huomaa, että se on helpommin sanottu kuin tehty.
Homunculus
Mystinen henkilö, joka yrittää auttaa Eikeä välttämään kuoleman. Hän antaa Eikelle aikamatkustuksen mahdollistavan Digipad-laitteen.
Dana
Kahvilassa työskentelevä nuori nainen, jonka Eike tapaa herätessään kuolemansa jälkeen kahvilasta.
Selvänäkijä
Arvoituksellinen selvänäkijä, joka kertoo Eikelle tämän tulevaisuuden. Pelissä häneltä saa usein tiedon siitä, mihin aikaan Eike tulee vallitsevan tilanteen mukaan kuolemaan.
Eckart Brum
Paikallisen taidemuseon omistaja ja Eiken hyvä ystävä. Hän on tuntenut Eiken useita vuosia.
Miriam Brum
Eckart Brumin vaimo, joka kuoli kadulla tapahtuneessa ammuskelussa vuonna 1980.
Tohtori Wolfgang Wagner
Alkemisti, jonka Eike tapaa keskiajalla. Hän yrittää epätoivoisesti keksiä lääkettä, jolla voisi parantaa vaimonsa sairauden.
Margarete Wagner
Alkemistin tytär, jonka Eike tapaa keskiajalla. Äitinsä sairauden ja isänsä työn takia hän on vastuussa talon päivittäisistä töistä.
Hugo Wagner
Margareten veli ja tohtori Wagnerin poika. Hän on koko ajan huolissaan sairaasta äidistään. Hän vihaa isäänsä, koska tämä ei löydä aikaa töistä perheelleen äidin tilasta huolimatta.
Helena Wagner
Tohtori Wagnerin vaimo sekä Hugon ja Margareten äiti. Tavatessaan Eiken tämä on jo sokeutunut kuolettavan sairautensa takia.
Alfred Brum
Alfred on Eckart Brumin isoisä sekä Sibyllan isä. Hän tekee päätöksen muuttaa suvun talo taidemuseoksi.
Sibylla Brum
Alfredin tytär, tiukkaluonteinen varhaiskypsä tyttö. Sibyllä huolehtii nuoresta veljestään joka päivä, mutta kaipaa muutakin kuin nukkuvan vauvan seuraa.
Oleg Franssen
Oleg on elokuvatuottaja. Hän kokee puheet Eiken kanssa varsin inspiroivina. Hänen esi-isiinsä lukeutuvat valokuvaaja 1900-luvulla sekä maalaaja 1580-luvulla.
Pelaaminen

Pelin genre on seikkailupeli, joten useimmat pulmat ratkaistaan eri esineitä eri aikakausilta keräämällä ja näitä oikeissa paikoissa ja tilanteissa käyttämällä. Peli on jaettu neljään lukuun, joissa jokaisessa Eiken täytyy estää oma kuolemansa joko sopivan työkalun tai muutoksen avulla.
Esimerkiksi ensimmäinen murha vältetään keräämällä ihmisjoukko torille, jolloin silminnäkijöiden hurjan määrän vuoksi murha jää tekemättä.
Pelaaminen > Digipad

Eike matkustaa ajassa Homunculukselta saamansa Digipad-laitteen avulla. Laite vaatii toimiakseen erityislaatuista energiaa, jota Eike voi löytää ympäri kaupunkia. Aikamatkustus kuluttaa aina tietyn määrän tätä energiaa, ja energian loppuessa laite ei enää toimi. Eräässä luvussa Homunculus vie kaiken energian Digipadistä, jolloin pelaaja joutuu keräämään sitä lisää.
Pelaaminen > Kuoleminen

Pelissä ei ole varsinaisesti vihollisia tai mitään toimintakohtauksia, joissa päähahmo voisi tulla tapetuksi. Sen sijaan pelaajalle kerrotaan, mihin aikaan Eike Kusch tapetaan nykyhetkessä, ja annetaan aina tietyn verran aikaa keksiä keino tämän pelastamiseksi. Mikäli pelaaja ei ehdi palauttaa Kuschia omaan aikaansa tämän kuolinhetkellä, tämä jää ikuisesti vangiksi menneisyyteen ja peli päättyy. Jos Kusch kuolee nykyhetkessä, hän siirtyy Homunculuksen ulottuvuuteen, ja pelaaja voi yrittää uudelleen.
Pelaaminen > Eteneminen

Peli etenee hieman interaktiivisen kirjan tavoin. Peli sisältää paljon keskustelua pelimaailman hahmojen välillä sekä pelimaailman tutkimista ja esineiden etsimistä. Esimerkiksi jokin aiemmassa luvussa saatu tavara voi olla hyödyllinen vasta viimeisissä luvuissa.
Pelaaminen > Pelimaailma

Pelaaja voi tutkia vanhaa saksalaishenkistä kaupunkia ja sen rakennuksia neljässä eri aikatasossa. Pelaaja menneisyystasossa tekemät asiat vaikuttavat yleensä siihen, miltä kaupunki näyttää nykyhetken tasossa.
Aiheesta muualla

Pelin PSP-version virallinen sivusto (japaniksi)
Sousse (kuvernementti)

| Soussen kuvernementti ولاية سوسة‎‎ |
| --- | --- |
 Sijainti
Valtio:  Tunisia
Hallinto:  
 – hallinnollinen keskus:  Sousse
Pinta-ala:  2 621 km²
Väkiluku (2014):  674 971
 – väestötiheys:  257,5 as./km²
Lyhenteet:  
 – ISO 3166:  TN-51
Sousse (arab. ولاية سوسة‎‎‎‎‎‎‎‎, Wilāyat Sūsah) on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla ja sen pääkaupunki on Sousse. Kuvernementissa on 674 971 asukasta (vuonna 2014) ja sen pinta-ala on 2 621 neliökilometriä.
Aiheesta muualla

Kuvia tai muita tiedostoja aiheesta Soussen kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
Sovetskajan metroasema

| Sovetskaja> Советская |
| --- | --- |

 Samaran metro 
Perustiedot
Metrolinjat:  1-linja
Sijainti:  53.201767°N, 50.221667°E
Paikkakunta:  Samara, Venäjä
Avattu:  31. joulukuuta 1992
Rakenne
Tyyppi:  tunneliasema
Sovetskaja (ven. Советская) on yksi Samaran metron asemista. Se avattiin 31. joulukuuta 1992.
Soutaa huopaa

| ”Soutaa huopaa” Elokuu |
| --- | --- | --- |

Singlen tiedot
 Albumilta: Hääväki saapuu
 Julkaistu: 20. tammikuuta 2012
 Formaatti: Digitaalinen lataus
 Tekijä(t): Jonas Karlsson, Antti Hakala, Jon Korhonen
 Tuottaja(t): EMI Music Finland
 Tyylilaji: Pop
 Kesto: 04.08
 Levy-yhtiö: EMI, Capitol Records
Elokuun muut singlet
|   | ””Soutaa huopaa”” 2012 | ”Saatilla” 2012 |
"Soutaa huopaa" on Elokuun debyyttisingle heidän Hääväki saapuu -debyyttialbumilta. Kappaleen ovat sanoittaneet Jonas Karlsson, Antti Hakala ja Jon Korhonen, ja sen julkaisi EMI Music Finland 20. tammikuuta 2012 digitaalisesti ladattavana. Kappale on ollut todella menestyksekäs, sillä sen myyntitilastot ylittivät noin puolessa vuodessa kultarajan. Kappaleelle on tehty myös musiikkivideo, joka julkaistiin YouTubessa päivää ennen singlen julkaisua.
Listasijoitukset

| Lista | Paras sijoitus |
| --- | --- |
Suomen virallinen singlelista: 2 
Suomen virallinen latauslista: 2 
Radiolista: 1
Simsala Grimm

Simsala Grimm on saksalainen lastensarja, jota tehtiin kolme tuotantokautta vuosien 1999, 2000 ja 2010. Sarjan tarinat perustuvat tunnettujen satukirjailijoiden, kuten  Grimmin veljeksien ja kolmannella kaudella mm. H.C. Andersenin teoksiin. Siitä esitettiin kaksi ensimmäistä tuotantokautta Suomessa MTV3-kanavalla vuosina 2000-2001.
Sarjassa esiintyvät pikkuolennot Jojo (Yoyo) ja Kroko (Doc Croc), jotka jokaisen jakson alussa heräävät eloon taikakirjan, Simsala Grimmin, avulla. He seikkailevat mm. Lumikin, Tuhkimon, Ruususen, Tähkäpään sekä Hannun ja Kertun kanssa.
Äänirooleissa

Petri Hanttu - Jojo, sivuäänet
Veikko Honkanen - Kroko, Iso paha susi, sivuäänet
Markus Bäckman - Kertoja, Taikakirja, sivuäänet
Timo Tuominen - Prinssi, Yksi seitsemästä hanhesta, Räätäli, sivuäänet
Maija-Liisa Peuhu - Äiti puoli, Punahilkan isoäiti, sivuäänet
Anna-Liisa Vihko - Punahilkka
Jan Lindroos - Hannu
Henni-Liisa Stam - Kerttu
Max Wiberg - Peukaloinen
Aiheesta muualla

Simsala Grimm Internet Movie Databasessa (englanniksi)
Luterilainen pelastuskäsitys

Luterilainen pelastuskäsitys tarkoittaa luterilaisuuden oppia, että Jumalan mukaan kaikki, jotka kääntyvät Jeesukseen puoleen saavat iankaikkisen elämän taivaassa, eli syntejä tehneet, mutta Jeesuksen puoleen kääntyneet eivät joudu kärsimään kiirastulessa. Luterilaisen pelastuskäsityksen kehitti Martti Luther.
Aiheesta muualla

Luterilaisen pelastuskäsityksen pääpiirteet[vanhentunut linkki]
Sims-luokka

| Sims-luokka |
| --- | --- |


Tekniset tiedot
Uppouma:  1 792 t (standardi) 2 350 t (kuormattu)
Pituus:  106,17 m (kokonaispituus)
Leveys:  11 m
Syväys:  4,07 m
Koneteho:  50 000 hv
Nopeus:  37,7 solmua
Miehistöä:  16 upseeria ja 235 miehistönjäsentä
Aseistus
Meritorjunta:  4 x DP 5"/L38 -tykkiä 8 x 21" torpedoputkea
Ilmatorjunta:  2 x 40 mm ilmatorjuntatykkiä
Sims-luokka oli Yhdysvaltain laivaston kahdentoista vuosina 1939-1940 valmistuneen hävittäjän muodostama alusluokka. Se oli Yhdysvaltain laivaston viimeinen ennen toiseen maailmansotaan liittymistä valmistunut hävittäjäluokka.
Suunnittelu

Luokka oli viimeinen Yhdysvaltain laivaston hävittäjäluokka, jossa voimasiirto oli sijoitettu yhteen konehuoneeseen. Se oli myös ensimmäinen, jossa rungon pituutta kasvatettiin ja siten se oli suurempien ja nopeampien sodan aikaisten hävittäjäluokkien edelläkävijä.
Luokassa otettiin käyttöön Mark 37 -tulenjohtojärjestelmä, jonka Ford Mark 1 -tulenjohtolaskin oli sijoitettu aluksen uumeniin aiemmasta tulenjohtotorneihin sijoitetusta menetelmästä poiketen. Laskin takasi tehokkaan tulenjohdon sekä pinta- että ilmamaaleihin, koska lähes reaaliaikainen laskenta takasi osuman jo tulenavauksessa. Järjestelmä oli käytössä Yhdysvaltain laivaston aluksilla aina 1960-luvun lopulle.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Sims | Bath Iron Works | 15. heinäkuuta 1937 | 8. huhtikuuta 1939 | 1. elokuuta 1939 | uponnut 7. toukokuuta 1942 |
| USS Hughes | Bath Iron Works | 15. syyskuuta 1937 | 17. kesäkuuta 1939 | 21. syyskuuta 1939 | operaatio Crossroadsin maalilaivana heinäkuussa 1946 Bikinin atollilla uponnut maalilaivana 16. lokakuuta 1948 |
| USS Anderson | Federal Shipbuilding Corporation | 15. marraskuuta 1937 | 4. helmikuuta 1939 | 19. toukokuuta 1939 | uponnut operaatio Crossroadsin maalilaivana 1. heinäkuuta 1946 Bikinin atollilla |
| USS Hammann | Federal Shipbuilding Corporation | 17. tammikuuta 1938 | 4. helmikuuta 1939 | 11. elokuuta 1939 | Japanin keisarillisen laivaston sukellusveneen I-168 torpedoin upottama 6. kesäkuuta 1942 |
| USS Mustin | Newport News | 20. joulukuuta 1937 | 8. joulukuuta 1938 | 15. syyskuuta 1939 | operaatio Crossroadsin maalilaivana heinäkuussa 1946 Bikinin atollilla uponnut maalilaivana 18. huhtikuuta 1948 Kwajaleinilla |
| USS Russell | Newport News | 20. joulukuuta 1937 | 8. joulukuuta 1938 | 3. marraskuuta 1939 | myyty romutettavaksi syyskuussa 1947 |
| USS O'Brien | Bostonin laivastontelakka | 31. toukokuuta 1938 | 20. lokakuuta 1939 | 2. maaliskuuta 1940 | Japanin keisarillisen laivaston sukellusveneen I-19 torpedoima 15. syyskuuta 1942 uponnut hinattaessa telakalle 19. lokakuuta |
| USS Walke | Bostonin laivastontelakka | 31. toukokuuta 1938 | 20. lokakuuta 1939 | 27. huhtikuuta 1940 | upotettu 15. marraskuuta 1942 |
| USS Morris | Norfolkin laivastontelakka | 7. kesäkuuta 1938 | 1. kesäkuuta 1939 | 5. maaliskuuta 1940 | myyty romutettavaksi 2. elokuuta 1947 |
| USS Roe | Charlestonin laivastontelakka | 23. huhtikuuta 1938 | 21. kesäkuuta 1939 | 5. tammikuuta 1940 | myyty romutettavaksi elokuussa 1947 |
| USS Wainwright | Norfolkin laivastontelakka | 7. kesäkuuta 1938 | 1. kesäkuuta 1939 | 15. huhtikuuta 1940 | operaatio Crossroadsin maalilaivana heinäkuussa 1946 Bikinin atollilla uponnut maalilaivana 5. heinäkuuta 1948 |
| USS Buck | Philadelphian laivastontelakka | 6. huhtikuuta 1938 | 22. toukokuuta 1939 | 15. toukokuuta 1940 | Saksan laivaston sukellusveneen U-616 upottama 9. lokakuuta 1943 Salernon edustalla |
Simrishamn

| Simrishamn |
| --- | --- |
 Simrishamnin raatihuone.
 Simrishamn
 Koordinaatit: 55°33′0″N, 14°21′0″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Simrishamnin kunta
Pinta-ala:  
 – Maa:  4,49 km²
Väkiluku:  6 527
 – Väestötiheys:  1 453,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Simrishamn on samannimisen Simrishamnin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 6 527 asukasta.
Simrishamn oli 1970-luvun alun kuntauudistukseen asti kaupunki.
Väestönkehitys

| Simrishamnin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 849 | 3 849 |
| 1965 | 1965 |    | 5 247 | 5 247 |
| 1970 | 1970 |    | 5 502 | 5 502 |
| 1975 | 1975 |    | 5 834 | 5 834 |
| 1980 | 1980 |    | 6 081 | 6 081 |
| 1990 | 1990 |    | 6 258 | 6 258 |
| 1995 | 1995 |    | 6 531 | 6 531 |
| 2000 | 2000 |    | 6 319 | 6 319 |
| 2005 | 2005 |    | 6 546 | 6 546 |
| 2010 | 2010 |    | 6 527 | 6 527 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Luzoninpyyjuoksija

| Luzoninpyyjuoksija> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Pyyjuoksijat Turnicidae
Suku::  Pyyjuoksijat Turnix
Laji::  worcesteri
Kaksiosainen nimi
 Turnix worcesteri  McGregor, 1904 
Katso myös
   Luzoninpyyjuoksija Wikispeciesissä  
Infobox OKNimi-testi OKIUCN-testi OK: 
Luzoninpyyjuoksija (Turnix worcesteri) on pyyjuoksijoiden sukuun kuuluva viiriäistä muistuttava lintu. Se elää vain Filippiinien Luzonin saarella. Richard Crittenden McGregor kuvaili lajin holotyypin Luzonin Parañaquesta vuonna 1904.
Luterilainen seurakunta Tukholmassa ja Uumajan alueella

| Lutherska församlingen i Stockholm och Umeåområdet |
| --- | --- |
Suuntautuminen:  Luterilaisuus
Toiminta-alue:  Ruotsi
Perustettu:  1988
Seurakuntia:  2
Kotisivu:  http://www.lutherskaforsamlingen.se/
Infobox OKVirheellinen NIMI-arvo: 
Luterilainen seurakunta Tukholmassa ja Uumajan alueella (ruotsiksi: Lutherska församlingen i Stockholm och Umeåområdet) on luterilainen yhdyskunta Ruotsissa. Kirkko koostuu kahdesta itsenäisesta seurakunnasta Tukholmassa ja Uumajan alueella. Kirkko perustettiin vuonna 1988. Kirkko painottaa, että Raamattu on Jumalan erehtymätön sana, ja että vuonna 1580 koottuun Yksimielisyyden kirjaan kootut luterilaiset tunnustuskirjat opettavat Raamattua oikein. Kirkkokunta julkaisee vuodesta 1988 lehteä Lutherskt församlingsblad.
Seurakuntien tausta on Bibeltrogna Vänner -järjestössä 1980-luvulla käydyssä kirkollisessa keskustelussa. 1970-luvulla monet järjestön jäsenet olivat eronneet Ruotsin kirkosta ja liittyneet Luterilaiseen tunnustuskirkkoon. 1980-luvun keskusteluissa olivat erityisen aktiivisia saarnaajat Ingemar Andersson Tukholmasta ja Henning Lindmark Uumajasta. He kannattivat uusien seurakuntien perustamista, mutta yhteisymmärrystä liikkeessä ei asiasta löytynyt. Lisäksi nousi esille ristiriita Jumalan valinnasta. Liikkeen enemmistö kannatti Roseniuksen opetusta, jonka mukaan koko maailma on valittu Kristuksessa, kun taas mainitut saarnaajat korostivat Tunnustuskirjojen artiklaa, jonka mukaan valinta koski vain Jumalan lapsia. Bibeltrogna Vänner:in johto oli avoin mahdollisuudelle uusien seurakuntien perustamisesta, mutta opillisten erojen vuoksi mainitut saarnaajat erkanivat siitä perustaen vuonna 1988 omat seurakuntansa. Pian nämä seurakunnat solmivat kirkollisen yhteyden Evankelis-luterilaisen tunnustuskirkon kanssa, mutta tämä yhteys katkesi, kun jälkimmäinen alkoi toimia yhteistyössä Missionsprovinsenin kanssa. Vuonna 2023 seurakunnat solmivat kirkollisen yhteyden Luterilaisen tunnustuskirkon kanssa.
Seurakuntia palvelee yhteensä kaksi pastoria, Ingemar Andersson ja Lars Borgström. Aiemmin pastoreita oli neljä, mutta Henning Lindmark ja Tore Karlsson ovat jo kuolleet.
Ulkoinen linkki

Kirkon kotisivut
Serbianajokoira

| Serbianajokoira |
| --- | --- |

Avaintiedot
Alkuperämaa:   Serbia
Määrä:  Suomessa 0
Rodun syntyaika:  100-luku
Alkuperäinen käyttö:  metsästys
Nykyinen käyttö:  metsästys- ja seurakoira
Elinikä:  12 vuotta
Muita nimityksiä:  srpski gonič, Serbian Hound, chien courant serbe, Serbischer Laufhund, sabueso serbio, serbia hagijas, балкански гонич, balkanski gonič, Balkan Hound, Black and Tan
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #150
Ulkonäkö
Paino:  20 kg
Säkäkorkeus:  uros 46–56 cm, narttu 44–54 cm
Väritys:  pääväri kellanpunainen, punainen tai ruosteenruskea; musta satula tai mantteli sekä niska ja ohimo; punainen tai ruosteenruskea naama
Serbianajokoira (serb. cрпски гонич, srpski gonič) on serbialainen koirarotu, joka tunnettiin aiemmin nimellä balkaninajokoira (serb. балкански гонич, balkanski gonič). Sitä tavataan kaikkialla kotimaassaan, mutta se on muualla hyvin harvinainen. Rotua ei tule sekoittaa kolmiväriseen serbianajokoiraan, joka on jo rantautunut Suomeen.